

**Ordinul Nr. .................din ................** pentru modificarea și completarea anexei

Ordinului ministrului transporturilor, construcțiilor și turismului nr.1817/2005pentru aprobarea Instrucțiunilor privind revizia tehnică și întreținerea vagoanelor în exploatare – nr.250.

În temeiul art.6 alin (2) pct.1 din Statutul Societății Naționale de Transport Feroviar de Călători “CFR Călători” SA, aprobat prin Hotarârea Guvernului nr.584/1998 privind înființarea Societății Naționale de Transport Feroviar de Călători “CFR Călători” SA prin reorganizarea Societății Naționale a Căilor Ferate Române, cu modificările și completările ulterioare și ale art. 5, alin. (4) al Hotărârii Guvernului nr. 21/2015 privind organizarea și funcționarea Ministerului Transporturilor, cu modificările și completările ulterioare,

**ministrul transporturilor emite prezentul ordin:**

**Art.I.** – La articolul 22 din anexa Ordinului ministrului transporturilor, construcțiilor și turismului nr.1817/2005, publicat în Monitorul Oficial al României, Partea I, nr.1039 și 1039 bis din 23 noiembrie 2005, cu modificările și completările ulterioare -“Instrucțiunile privind revizia tehnică și întreținerea vagoanelor în exploatare nr. 250”

* se modifică alineatul (8) și va avea următorul cuprins:

 “**(8)** Pentru vagoanele de călători scadente la reparaţii planificate de tip revizie tehnică generală - RTG sau de tip reparație planificată - RP în perioada 01 ianuarie 2019 – 30 iunie 2019, termenul de reparație planificată se poate prelungi prin majorarea normei de timp cu cel mult 6 luni calendaristice și fără a depăși data limită de circulație 30 iunie 2019.”

* se completeaza cu alineatul nou (10) și va avea următorul cuprins:

 “**(10)** Prelungirea termenului de reparație planificată pentru vagoanele de călători conform art.22 (8) din prezenta anexă, se face după efectuarea unei revizii planificate de tip revizie tehnică intermediară - RTI 2 în subunitățile proprii operatorului de transport feroviar, menționate în anexă la Certificatul ERI pentru efectuarea acestui tip de serviciu, pe baza unei specificații tehnice avizate de Autoritatea Feroviară Română - AFER”.

**Art.II.** - Autoritatea Feroviară Română - AFER și operatorii de transport feroviar de călători care utilizează vagoane de călători, vor duce la îndeplinire prevederile prezentului ordin.

**Art.III.** – Prezentul ordin se publică în Monitorul Oficial al României, Partea I și intră în vigoare la data de 01 ianuarie 2019.

**Ministru transporturilor**

**LUCIAN ŞOVA**

**SECRETAR DE STAT**

CĂLIN CRISTIAN FORȚ

**SECRETAR GENERAL**

ELENA PETRAȘCU

**DIRECȚIA AVIZARE**

**DIRECTOR**

TUDOR BIACIU

**DIRECŢIA TRANSPORT FEROVIAR**

**DIRECTOR**

RODICA - MARINELA PETRICĂ

**AUTORITATEA FEROVIARĂ ROMÂNĂ – AFER**

**DIRECTOR GENERAL**

MARIAN MIHAIL CĂLIN

**SOCIETATEA NAŢIONALĂ DE TRANSPORT FEROVIAR DE CĂLĂTORI**

**“CFR CĂLĂTORI” – S.A.**

**DIRECTOR GENERAL**

LEON BĂRBULESCU